**Ministru kabineta rīkojuma projekta “Par valstij dividendēs izmaksājamo sabiedrības ar ierobežotu atbildību “Latvijas standarts” peļņas daļu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts paredz saglabāt nacionālās standartizācijas institūcijas - sabiedrības ar ierobežotu atbildību “Latvijas standarts” rīcībā 2017.gada peļņas daļu 10 151 *euro* apmērā un novirzīt šos finanšu līdzekļus nacionālās standartizācijas institūcijas Eiropas standartu tulkošanas projekta 2019./2020.gadam nacionālajam līdzfinansējumam.Ministru kabineta rīkojums stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Publiskas personas kapitāla daļu un kapitālsabiedrību pārvaldības likuma 28.panta trešā un ceturtā daļa, Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – MK noteikumi Nr.806) 11.2.4. apakšpunkts un 15.punkts |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sabiedrība ar ierobežotu atbildību “Latvijas standarts” (turpmāk – LVS) ir 100% valsts kapitālsabiedrība, kas izveidota saskaņā ar Ministru kabineta 2017.gada 4.aprīļa protokollēmumu (prot. Nr.18 42.§) sabiedrības ar ierobežotu atbildību “Standartizācijas, akreditācijas un metroloģijas centrs” reorganizācijas rezultātā (sašķelšanas ceļā) un 2017.gada 1.augustā LVS ir reģistrēta komercreģistrā ar reģistrācijas numuru 40203084591, juridiskā adrese – Kr. Valdemāra iela 157, Rīga, LV-1013. Atbilstoši Standartizācijas likumam LVS darbojas kā nacionālā standartizācijas institūcija, kas īsteno valsts politiku standartizācijas jomā, kā arī attīsta standartizācijas sistēmas darbību valstī kopējas kvalitātes infrastruktūras nodrošināšanai.LVS ir SIA “Standartizācijas, akreditācijas un metroloģijas centrs” nacionālās standartizācijas institūcijas funkciju, tiesību un saistību pārņēmēja, līdz ar to SIA “Standartizācijas, akreditācijas un metroloģijas centrs” Standartizācijas biroja gūtā peļņa 12 013 *euro* laika posmā no 2017.gada 1.janvāra līdz 2017.gada 31.jūlijam ir uzskatāma par LVS peļņu. LVS laika posmā no 2017.gada 1.augusta līdz 2017.gada 31.decembrim ir strādājusi ar zaudējumiem - 1862 *euro*. Ņemot vērā iepriekš minēto LVS peļņa 2017.gadā veido 10 151 *euro*.Likuma “Par vidēja termiņa budžeta ietvaru 2018., 2019. un 2020. gadam” 24.panta pirmajā daļā ir noteikts, ka dividendēs izmaksājamo peļņas daļu par 2017.gada pārskata gadu nosaka un aprēķina 80% apmērā no attiecīgās kapitālsabiedrības tīrās peļņas, t.i. LVS ir jāizmaksā dividendēs 80% no LVS peļņas, kas veido 8 120,80 *euro*. Saskaņā ar šī likuma panta trešo daļu Ministru kabineta normatīvajos aktos noteiktajos gadījumos un kārtībā var pieņemt lēmumu par atšķirīgu minimālo dividendēs izmaksājamo peļņas daļu, ievērojot Publiskas personas kapitāla daļu un kapitālsabiedrību pārvaldības likuma 28.pantā noteikto kārtību.Atbilstoši MK noteikumu Nr.806 10.punktā noteiktajam, Publiskas personas kapitāla daļu un kapitālsabiedrību pārvaldības likuma 28.panta trešajā daļā minētajā gadījumā, ņemot vērā šo noteikumu 11.punktā minētos apstākļus, valsts kapitāla daļu turētājs priekšlikumu par dividendēs izmaksājamo peļņas daļu (procentos no kapitālsabiedrības tīrās peļņas), kas atšķiras no kapitālsabiedrības stratēģijā noteiktā, pēc kapitālsabiedrības gada pārskata apstiprināšanas iesniedz Finanšu ministrijai un Pārresoru koordinācijas centram kopā ar attiecīgo pamatojumu.LVS 2018.gada 16.aprīļa kārtējā dalībnieku sapulcē (protokols Nr.2) apstiprināja LVS 2017.gada (5 mēnešu) pārskatu, kā arī pieņēma zināšanai zvērināta revidenta – SIA “Crowe DNW”, licences Nr.157 zvērinātas revidentes Ivetas Rutkovskas atzinumu par SIA “Latvijas standarts” finansiālo stāvokli uz 2017.gada 31.decembrī, un par SIA “Latvijas standarts” darbības finanšu rezultātiem un naudas plūsmām 2017.gadā (5 mēnešiem).Tāpat arī LVS 2018.gada 16.aprīļa kārtējā dalībnieku sapulcē (protokols Nr.2) nolemts, ka lēmumu par LVS peļņas izlietošanu pieņemt pēc attiecīgas vienošanās panākšanas ar Finanšu ministriju un Pārresoru koordinācijas centru vai, ja vienošanos neizdodas panākt, pēc attiecīga Ministru kabineta lēmuma pieņemšanas, ja šis jautājums tiek skatīts Ministru kabinetā. Vēršam uzmanību, ka ar Ministru kabineta 2018.gada 31.oktobra rīkojumu Nr. 558 “Par sabiedrības ar ierobežotu atbildību "Latvijas standarts" vispārējo stratēģisko mērķi” ir noteikts LVS vispārējais stratēģiskais mērķis – nodrošināt sabiedrībai pieejamus un uzticamus standartizācijas pakalpojumus, organizējot Latvijas nacionālo standartu izstrādi un Eiropas un starptautisko standartu adaptāciju atbilstoši starptautiskajiem standartizācijas principiem, novēršot tirgus nepilnību un sekmējot Latvijas uzņēmumu produktivitāti, konkurētspēju, eksportspēju un iekļaušanos globālajās vērtību ķēdēs.Ņemot vērā LVS noteikto vispārējo stratēģisko mērķi, LVS izstrādāja LVS vidēja termiņas darbības stratēģiju 2018.-2022.gadam, kas ir izskatīta un saskaņota 2018.gada 13.decembra Nacionālās standartizācijas padomēs sēdē. Nacionālā standartizācijas padome ir koleģiāla konsultatīva institūcija, kas atbilstoši Standartizācijas likumam un Ministru kabineta 2005.gada 25.janvāra noteikumiem Nr.56 “Nacionālās standartizācijas padomes nolikums” koordinē standartizācijas norisi un kuras sastāvā līdzdarbojas ieinteresēto valsts institūciju, komercsabiedrību un nevalstisko organizāciju pilnvaroti pārstāvji.Savukārt, ar Ekonomikas ministrijas 2018.gada 15.novembra vēstuli Nr. 2.13.27-1/2018/5042 Pārresoru koordinācijas centram tika nosūtīta izvērtēšanai un atzinuma sniegšanai LVS vidēja termiņa darbības stratēģija 2018.-2022.gadam.**Pamatojums LVS 2017.gada peļņas daļas saglabāšanai LVS rīcībā:**LVS kā nacionālā standartizācijas institūcija var piedalīties Eiropas harmonizēto standartu tulkošanas projektos, ko organizē Eiropas Komisija (EK) sadarbībā ar Eiropas standartizācijas organizācijām. Projekta ietvaros EK atlīdzina 75% no nacionālās standartizācijas institūcijas izdevumiem, kas paredzēti Eiropas harmonizēto standartu, kuri izstrādāti un pieņemti pamatojoties uz EK pieprasījumu, lai piemērotu ES tiesību aktus, tulkošanai (reglamentētā sfēra atbilstoši Standartizācijas likuma 17.panta pirmās daļas 4.punktam). Minēto standartu tulkošanas projekta procedūra paredz kārtību, ka dalībvalsts nacionālā standartizācijas institūcija veic tulkošanas darbu apmaksu, savukārt pēc tulkošanas darbu pabeigšanas un apstiprināšanas nacionālajai standartizācijas institūcijai tiek atlīdzināti standartu tulkošanas izdevumi 75% apmērā.Ievērojot to, ka Eiropas harmonizēto standartu pieejamība latviešu valodā ir būtiska sekmīgai ES tiesību aktu noteikto prasību ievērošanai un piemērošanai daudzās tautsaimniecības jomās LVS dalība Eiropas harmonizēto standartu tulkošanas projektos ir atbalstīta ar Ekonomikas ministrijas sagatavoto informatīvo ziņojumu “Par Eiropas Komisijas līdzfinansētā grantu projekta “Par standartu tulkošanu” īstenošanu” (turpmāk - informatīvais ziņojums), kas tika apstiprināts Ministru kabineta 2018.gada 24.jūlijā sēdē (prot. Nr.35 33.§). Informatīvajā ziņojumā ir minēts, ka ievērojot MK noteikumos Nr.806 noteikto kārtību un nosacījumus, Ministru kabinets ar 2016.gada 27. septembra rīkojumu Nr.539 “Par valstij dividendēs izmaksājamo sabiedrības ar ierobežotu atbildību “Standartizācijas, akreditācijas un metroloģijas centrs” peļņas daļu” (turpmāk – MK rīkojums Nr.539) noteica, ka SIA “Standartizācijas, akreditācijas un metroloģijas centrs” nav jāmaksā dividendes no tīrās peļņas par 2015.gadu, kā arī noteica mērķus, kuru īstenošanai 2015.gada peļņa novirzāma.Saskaņā ar MK rīkojumu Nr.539, MK noteikumu Nr.806 14. un 15.punktu, pamatojoties uz Publiskas personas kapitāla daļu un kapitālsabiedrību pārvaldības likuma 66.panta pirmās daļas 2.punktu, ārkārtas dalībnieku sanāksme nolēma 2015.gada peļņas daļu 20 118 *euro* apmērā, kas gūta no pārējo SIA “Standartizācijas, akreditācijas un metroloģijas centrs” struktūrvienību ienākumiem novirzīt LVS standartu tulkošanas fonda izveidei. Līdz ar to, Eiropas harmonizēto standartu tulkošanas projekta 2017./2018.gadam nacionālais līdzfinansējums 25 % apmērā par summu 37 776 *euro* tika segts no 2015.gada SIA “Standartizācijas, akreditācijas un metroloģijas centrs” novirzītās peļņas (standartu tulkošanas fonds) un no LVS kārtējā gada maksas pakalpojumu ieņēmumiem.Vienlaikus norādāms, ka izvērtējot Eiropas harmonizēto standartu izmantošanas aktualitāti daudzās tautsaimniecības jomās, to saistību ar atbilstošu normatīvo aktu izpildi, kā arī nepieciešamību nodrošināt standartu pieejamību latviešu valodā, informatīvajā ziņojumā tika atbalstīta LVS dalība arī nākamā perioda Eiropas standartu tulkošanas projekta 2019./2020.gadam īstenošanā, kas paredzēta no 2019.gada 1.janvāra līdz 2020.gada 31.decembrim.LVS sekmīgai dalībai nākamā perioda Eiropas standartu tulkošanas projekta īstenošanā būtu nepieciešams valsts budžeta finansējums 60 000 *euro* apmērā, tajā skaitā 2019.gadā 20 000 *euro* un 2020.gadā 40 000 *euro*, kas tādējādi nodrošinātu Eiropas Savienības un Latvijas Republikas normatīvajos aktos standartizācijas jomā noteiktos pienākumus, uzlabotu standartizācijas jomā sniegto pakalpojumu kvalitāti un nodrošinātu standartu pieejamību latviešu valodā.MK noteikumu Nr.806 11.2.4.apakšpunkts nosaka, ka ir atļauts samazināt dividendēs izmaksājamo peļņas daļu, lai nodrošinātu Eiropas Savienības vai Latvijas Republikas normatīvajos aktos, Latvijai saistošajos starptautiskajos līgumos noteikto, attiecīgi kapitālsabiedrībai ir pienākums turpmākajos pārskata gados īstenot pasākumus, lai veicinātu kapitālsabiedrības darbības virzieniem atbilstošu pakalpojumu kvalitātes un pieejamības uzlabošanu, kuru nodrošināšanai nepieciešams ieguldīt papildu finanšu līdzekļus.Ievērojot iepriekš sniegto pamatojumu un saskaņā ar MK noteikumu Nr.806 11.2.4.apakšpunktu, Ekonomikas ministrija kā LVS valsts kapitāla daļu turētāja lūdz atļauju LVS 2017.gada peļņas daļu 10 151 *euro* apmērā saglabāt LVS rīcībā, novirzot šos finanšu līdzekļus LVS Eiropas standartu tulkošanas projekta 2019./2020.gadam nacionālajam līdzfinansējumam, lai sekmīgi izpildītu Ministru kabineta 2018.gada 31.oktobra rīkojumā Nr. 558 “Par sabiedrības ar ierobežotu atbildību “Latvijas standarts” vispārējo stratēģisko mērķi” noteikto mērķi.Neskatoties uz to, ka 2019.gada 8.februāra Ministru kabineta sēdē netika atbalstīts Ekonomikas ministrijas prioritārais pasākums priekš Eiropas standartu tulkošanas projekta 2019.gadā piesaistīt 20 000 euro no valsts budžeta finansējuma, norādāms, ka LVS 2017.gada peļņa daļa 10 151 *euro* apmērā tāpat būtu saglabājama LVS rīcībā priekš Eiropas standartu tulkošanas projekta līdzfinansējuma nodrošināšanas.Turklāt prognozējams, ka LVS 2018.gadā būs strādājuši ar peļņu, līdz ar to ir iespējams piesaistīt līdzfinansējumu Eiropas standartu tulkošanas projektam arī no LVS 2018.gadā dividendēs izmaksājamās peļņas daļas.Vienlaikus norādāms, ka esošajā situācijā Eiropas standartu tulkošanas projekts iespējams varētu netikt realizēts 100 % apmērā, vai arī Eiropas standartu tulkošanas projekts tiks realizēts tādā apjomā, kādā būs iespējams piesaistīt konkrēto nozaru ministriju budžeta līdzekļus proporcionāli nozaru ministriju standartiem Eiropas standartu tulkošanas sarakstā. Eiropas standartu tulkošanas projekts tiks īstenots un attiecīgi saistības tiks plānotas tādā apmērā, kādā būs pieejams projekta līdzfinansējums.Papildus jānorāda, ka dividenžu samazinājums nav kvalificējams kā komercdarbības atbalsts. LVS pēc būtības, pirmkārt, veic valsts pārvaldes uzdevumus saskaņā ar Standartizācijas likumā ietverto deleģējumu. Saskaņā ar iepriekš minēto un starptautiskajiem normatīvajiem aktiem LVS nekonkurē privātajā sektorā, bet nodrošina valsts pārvaldes uzdevumu veikšanu standartizācijas jomā, kas netieši ietekmē Latvijas komersantu konkurētspēju, kā arī valsts institūciju darbību, kas izmanto LVS pakalpojumus standartizācijas jomā. |
|  3. | Projekta izstrādē iesaistītās institūcijas | Ekonomikas ministrija |
|  4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības līdzdalība netika nodrošināta, jo rīkojuma projekts tiešā veidā neskar ar valsts pārvaldi saistītu uzdevumu izpildi |
|  2. | Tiesiskā regulējuma ietekme uz tautsaimniecību un administratīvo slogu | Sabiedrības grupām rīkojuma projekta tiesiskais regulējums nemaina tiesības un pienākumus |
|  3. | Administratīvo izmaksu monetārs novērtējums | Projekts šo jomu neskar |
|  4. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2018** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 167 508 924 |  -8 121 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 167 508 924 |  -8 121 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  167 508 924 |  -8 121 |  0 |  0 |  0 |  0 |  0 |
| 3.1. valsts pamatbudžets |  167 508 924 |  -8 121 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |  0 |  0 |
| 5. Precizēta finansiālā ietekme | X |  0 |  0 |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nav attiecināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Ekonomikas ministrija, SIA “Latvijas standarts” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms |
| 3. | Cita informācija | Nav |

**Ekonomikas ministrs R. Nemiro**

**Valsts sekretārs Ē. Eglītis**

Freibergs N., 67013286

Normunds.Freibergs@em.gov.lv